जब सूरज डूबने लगता है तो चाय बागान के मज़दूर एक ख़ास आयोजन की तैयारी करते हैं. ये आयोजन धार्मिक भी है और मनोरंजन का साधन भी. पूरे सीज़न में सिल्वर टिप्स इम्पीरियल चाय की पत्तियां केवल चार या पांच बार तोड़ी जा सकती हैं. हर फ़सल के पहले मकाईबाड़ी के सैकड़ों कार्यकर्ता सज-धज कर बागान के ढलानों पर जमा होते हैं. नाचते-गाते हैं. अच्छी क़िस्मत और हिफ़ाज़त के लिए वैदिक मंत्र पढ़े जाते हैं. इस आयोजन को देखने के लिए जमा हुए लोग हाथों में मशाल लिए होते हैं. मशाल का मक़सद सिर्फ़ बुरी आत्माओं को ही नहीं, आस-पास रहने वाले जंगली जानवरों को भी भगाना होता है. रात आठ बजे के बाद जब पूर्णमासी का चांद सबसे चमकीला होता है, तब कुशल मज़दूर बड़ी तेज़ी से चाय की केवल दो पत्तियां और कली तोड़ते हैं.